Ylikylä (Kempele)

**Ylikylä** on Kempeleen kunnassa sijaitseva osa-alue sekä entinen tilastollinen taajama, joka on kokonaisuudessaan kunnan kahtia jakaantuneen keskustan toinen puolisko. Se sijaitsee valtatien 4 itäpuolella noin kaksi kilometriä Kempeleen kuntakeskuksesta.

## Mainintoja Ylikylän historiasta

Ylikylässä sijainneelle Juholan tilalle rakennettiin yksi Kempeleen kestikievareista vuonna 1831. 

Ylikylään perustettu Ylikylän kansakoulu aloitti toimintansa vuonna 1908 Samuli Tuohinon vuokraamissa Tuohinon kartanon tiloissa, missä alun perin oli tarkoitus järjestää opetusta kolmen vuoden ajan. Vuonna 1910 valmistui ensimmäinen oma koulurakennus, joka kattoi kaksi luokkahuonetta. 

Ylikylässä sijaitsevassa Honkasen asuinalueella (vanhoissa kartoissa myös nimet Pekurila ja Pekurinkylä) oli turpasmökkejä 1950-luvulle asti. Honkasta alettiin rakentamaan asuinalueeksi 1970-luvulla. Alue, jossa nykyinen Kokkokankaan asuinalue sijaitsee, tunnettiin vielä 1960-luvulla nimellä Kokkokylä. 

## Tilastollinen taajama
Ylikylä aiemmin luokiteltiin Tilastokeskuksen tilastolliseksi omaksi taajamaksi, mutta nykyään se kuuluu Kempeleen kuntakeskuksen tavoin Oulun keskustaajamaan. Väestönlaskennan mukaan vuoden 1970 lopussa Ylikylän taajama-alueen väkiluku oli 477.

## Palveluita
Ylikylässä sijaitsee vuonna 1992 avattu kauppakeskus Zeppelin, joka oli avautuessaan Pohjois-Suomen ensimmäisiä kauppakeskuksia. Kauppakeskus Zeppelinin yhteydessä on myös Kempeleen kunnan pääkirjasto.

Ylikylässä sijaitsevat myös muun muassa vuonna 1997 avattu virkistysuimala Zimmari, vuonna 1997 avattu McDonalds-ketjun ravintola, vuonna 2002 avattu Lidl-kauppaketjun myymälä, vuonna 2004 avattu Biltema-tavarataloketjun myymälä, Pohjoismaiden suurimman leikkimaaketju Leos Leikkimaan leikkihuvipuisto sekä vuonna 2017 avattu Zemppi Areena.

#### Kuvia

Tiedosto:Zeppelin_Kempele_20150720.jpg|Kauppakeskus Zeppelin
Tiedosto:Zimmari Kempele 20180629 01.jpg|Virkistysuimala Zimmari
Tiedosto:Pekurintie 2 Kempele 20170601.jpg|Zemppi-areena
Tiedosto:Kempeleen Biltema.JPG|Kempeleen Biltema-tavaratalo


## Ylikylän koulu

Ylikylän koulu on tullut tunnetuksi muun muassa voimakkaasta painotuksesta musiikkiin. Kansakouluna aikoinaan aloittanutta koulua on laajennettu useaan otteeseen vuosien saatossa oppilasmäärien kasvaessa. 

## Tieyhteydet
Alueen yksi merkittävimpiä tieyhteyksiä on Kempeleen kuntakeskuksesta Tyrnävälle johtava Ketolanperäntie, joka on Kempeleen ensimmäisiä maanteitä, joita kunta on ylläpitänyt. Toinen merkittävä tieyhteys alueella on Honkasesta alkava Kokkokankaan, Linnakankaan ja Väärälänperän kautta Oulun Perävainiolle johtava Kokkokankaantie (paikallistie 18681).  

## Asuinalueet
Yksi Kempeleen kunnan ominaisuuksista on kahtia jakaantunut keskusta. Länsi- ja itäpuolen rajana on pidetty valtatie 4:ää. Kempeleen keskustaajaman itäpuolella sijaitsevia eli Ylikylän osa-alueeseen kuuluvia asuinalueita ovat Haapamaa, Honkanen, Kokkokangas, Linnakangas, Metsärinne ja Ylikylän asuinalue. Lisäksi asuinalueisiin lasketaan osa Ketolanperän kylää.

### Haapamaa
Haapamaa sijaitsee neljä kilometriä kuntakeskuksesta kaakkoon päin. Asuinaluetta alettiin rakentamaan 1980-luvun puolivälin jälkeen. Sen rakennuskanta koostuu pääosin omakoti- ja rivitaloista. Alkuperäinen Ketolanperäntie vielä 1980-luvun lopulla kulki Haapamaan kautta, mutta uuden tielinjauksen myötä nykyinen Ketolanperäntie sivuuttaa Haapamaan asuinalueen.

#### Kuvia

Tiedosto:Haapamaa, Kempele.jpg|Haapamaan asuinaluetta Pekurintien, Haapamaantien ja Marjatien risteyksestä katsottuna.


### Honkanen
Honkanen sijaitsee kauppakeskus Zeppelinin ja valtatien 4 läheisyydessä, noin kaksi kilometriä itään kuntakeskuksesta. Alueen länsiosa on tiivistä taajama-aluetta, jossa pääosin uutta rakennuskantaa. Vanhempi rakennuskanta koostuu omakoti- ja rivitaloista, mutta viime vuosina alueelle on rakennettu myös muutamia kerrostaloja. Honkanen rajoittuu pohjoisessa Kokkokankaaseen ja etelässä Haapamaahan. 

Honkasessa sijaitsee Köykkyrin virkistysalue, jossa voi harrastaa monipuolista liikuntaa ympäri vuoden. 

Honkasessa sijaitsi aiemmin vuonna 1981 rakennettu Honkasen monitoimitalo (myöhemmin Honkasen lasten- ja nuortentalo). Monitoimitalon yhteydessä sijaitsi Honkasen hammashoitola, joka suljettiin heinäkuussa 2012. Hammashoitola siirtyi Ylikylän koulun yhteyteen, jossa se avattiin elokuussa 2012. Monitoimitalon toiminta lopetettiin kesäkuussa 2016, jonka jälkeen käyttöikänsä päähän tullut rakennus purettiin. Monitoimitalossa toimi vuoteen 1996 asti myös Honkasen sivukirjasto, joka suljettiin kun Kempeleen pääkirjasto siirtyi kokonaan koulukeskuksen tiloista kauppakeskus Zeppeliniin. 

Honkasessa on toiminut aikoinaan myös oma posti. Honkasessa (ja tuolloin muualla Kempeleen itäpuolen alueilla) aikoinaan oli käytössä oma postinumero *90450 Honkanen*. Myöhemmin postikonttori siirtyi kauppakeskus Zeppelinin yhteyteen. Nykyisin kyseinen postinumero 90450 on Kempeleen kunnan toinen postinumero, joka kattaa Kempeleessä valtatie 4:n itäpuolella sijaitsevat alueet. Alueella on aikaan ollut myös useita lähikauppoja, kuten muun muassa K-kauppa ja Siwa.

#### Kuvia

Tiedosto:Honkasen lasten- ja nuortentalo.jpg|Vuonna 1981 valmistunut Honkasen lasten- ja nuortentalo eli kempeleläisten kutsuma "Monari". Käyttöikänsä päähän tullut rakennus purettiin vuonna 2016.
Tiedosto:Koykkyri.JPG|Köykkyrin virkistysalue vuonna 2008.


### Kokkokangas
Kokkokangas sijaitsee noin kolme kilometriä kuntakeskuksesta itään. Sana "kokko" alueen nimessä tarkoittaa kotkaa.

Alueen länsipuolta halkoo Kokkokankaantie, jonka länsireunalla on sijainnut aikanaan useita maatiloita. Kokkokankaantien ja valtatie 4:n välinen alue on perinteistä maanviljelysmaisemaa. Alueen keskiosassa on pääosin uutta taajama-asutusta. Itäosassa on asumatonta metsää ja suota.  

Alueen rakennuskanta on omakoti-, rivi- ja luhtitaloja. Kokkokankaan rakentaminen aloitettiin 1990-luvulla ja se on nykyisin lähes täyteen rakennettu.

Kokkokankaassa palveluihin lukeutuvat muun muassa päiväkoti ja K-market -ketjun päivittäistavarakauppa. Kokkokankaalla sijaitsee myös Kempeleen kunnan seurakuntakeskus., ja sen läheisyydessä Kempeleen uusi hautausmaa, joka otettiin käyttöön huhtikuussa 2015. Kokkokankaan asukkaat aikoinaan toivoivat alueelle omaa koulua, jota kuitenkaan koskaan ei rakennettu.

#### Kuvia

Tiedosto:Seurakuntasali Kokkokangas.jpg|Kokkokankaan seurakuntakeskus
Tiedosto:Siilivaroitus.jpg|Omatekoinen, epävirallinen siileistä varoittava liikennemerkki Siilikuja-nimisellä tiellä Kokkokankaalla.
Tiedosto:Kokkokangas Siwa.JPG|Siwa-kauppaketjun kauppa Kokkokankaalla vuonna 2008. Nykyisin samassa rakennuksessa on K-market- ketjun kauppa.


### Linnakangas
Linnakangas sijaitsee Kokkokankaan asuinalueen pohjoispuolella lähellä Oulun kaupungin rajaa ja Metsokankaan kaupunginosaa. Se sijaitsee neljä kilometrin päässä kuntakeskuksesta.

Alueen rakennuskanta koostuu omakoti-, rivi- ja luhtitaloista. Linnaknankaalla sijaitsee vuonna 2008 valmistunut Linnakangastalo, jossa toimii muun muassa Linnakankaan koulu ja Linnakankaan lähikirjasto Linnakankaalla toimii Sale-kauppaketjun lähikauppa.

Linnakankaalla sijaitsevalle Linnakallion vanhalle louhosalueella ollaan suunnittelemassa tulevaisuudessa suurta Zeniitti-nimistä matkailualuetta. 

Nykyisin Linnakankaalta (aiemmin Kokkokankaalta Kokkokankaantieltä) lähtevä metsäautotie *Tahkoseläntie* on merkittävä tieyhteys Juurussuon kylän asukkaille. 

#### Kuvia

Tiedosto:Linnakangastalo_Kempele_2008_08_10.JPG|Linnakangastalo vuonna 2008.
Tiedosto:Linnakangas quarry Kempele 20140405 02.JPG|Linnakankaan louhousalue. 


### Metsärinne
Metsärinteen asuinalue sijaitsee noin viisi kilometriä kuntakeskuksesta. ja noin kolme kilometriä Kauppakeskus Zeppelinistä kaakkoon Ketolanperän suuntaan. 

Asuinalueella on vanhempaa pientaloasutusta. Sen rakennuskanta on omakoti- ja rivitaloja. Metsärinteelle alettiin rakentamaan 1990-luvulla omakotitaloja. Vuonna 2012 aluetta laajennettiin ja sinne rakennettiin useita uusia taloja.

Metsärinteellä ei toistaiseksi ole julkisia tai kaupallisia palveluita. 

#### Kuvia

Tiedosto:Metsärinne, Kempele.jpg|Metsärinteen asuinaluetta on 2010-luvulla alettu laajentaa. Näkymä Hovimetsäntien ja Metsärinteentien risteyksestä.


### Ylikylän asuinalue
Ylikylän asuinalue sijaitsee kuntakeskuksesta noin kolme kilometriä valtatien 4 itäpuolella. Alueella on sekä perinteistä maanviljelysmaisemaa että uudempaa taajama-asutusta. Aluetta halkoo Ketolanperäntie. 

## Lähteet
* 
* 
* 

### Viitteet

## Katso myös
* Kempeleen keskustan asuinalueet (Kempeleen keskustan eli valtatie 4:n länsipuolella sijaitsevista asuinalueista kertova artikkeli)